CELEX: 32020D0710
Language: lv
Date: 2020-05-25 00:00:00
Title: Padomes Lēmums (ES) 2020/710 (2020. gada 25. maijs), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Latvijas Bankas ārējo revidentu

28.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 166/3
               
            
         PADOMES LĒMUMS (ES) 2020/710
         (2020. gada 25. maijs),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Latvijas Bankas ārējo revidentu
         EIROPAS SAVIENĪBAS PADOME,
         Ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
         ņemot vērā Eiropas Centrālās bankas 2020. gada 19. marta Ieteikumu Eiropas Savienības Padomei par Latvijas Bankas ārējiem revidentiem (ECB/2020/14) (1),
         tā kā:
         
                     (1)
                  
                  
                     Eiropas Centrālās bankas (ECB) un dalībvalstu, kuru valūta ir euro, valstu centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
                  
               
                     (2)
                  
                  
                     Latvijas Bankas ārējo revidentu pilnvaras beidzās pēc 2019. finanšu gada revīzijas pabeigšanas. Tāpēc ir jāieceļ ārējie revidenti laikposmam, kas sākas 2020. finanšu gadā.
                  
               
                     (3)
                  
                  
                     Latvijas Banka par saviem ārējiem revidentiem 2020.–2024. finanšu gadam izvēlējusies SIA Ernst & Young Baltic.
                  
               
                     (4)
                  
                  
                     ECB Padome ir ieteikusi par Latvijas Bankas ārējiem revidentiem 2020.–2024. finanšu gadam iecelt SIA Ernst & Young Baltic.
                  
               
                     (5)
                  
                  
                     Pēc ECB Padomes ieteikuma būtu attiecīgi jāgroza Padomes Lēmums 1999/70/EK (2),
                  
               IR PIEŅĒMUSI ŠO LĒMUMU.
         
            1. pants
            Lēmuma 1999/70/EK 1. panta 18. punktu aizstāj ar šādu:
            
               
                  “18.   Ar šo par Latvijas Bankas ārējiem revidentiem 2020. –2024. finanšu gadam apstiprina SIA Ernst & Young Baltic.”
               
            
         
         
            2. pants
            Šis lēmums stājas spēkā tā paziņošanas dienā.
         
         
            3. pants
            Šis lēmums ir adresēts Eiropas Centrālajai bankai.
         
         
            Briselē, 2020. gada 25. maijā
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  OV C 98, 25.3.2020., 1. lpp.
         
         
            (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).